b'\n_START_ARTICLE_\nK.G. Ossiannilsson\n_START_SECTION_\nLiv og virke\n_START_PARAGRAPH_\nOssiannilsson debuterte som forfatter i 1895 med boken F\xc3\xb6rteckning p\xc3\xa5 i svenska spr\xc3\xa5ket f\xc3\xb6rekommande umb\xc3\xa4rliga fr\xc3\xa4mmande ord och uttryck som inneholder akkurat det som tittelen angir. Han ble kjent for en bredere lesekrets da diktsamlingane Fem dikter, Masker, 1900 og Hedningar, 1901 ble publisert. Han endret sitt etternavn fra Nilsson f\xc3\xb8rst til Ossian-Nilsson som han benyttet fram til 1914, deretter kalte han seg Ossiannilsson. Debutboken ble til i Ossiannilssons studietid ved Lunds universitet (1894-97) der han tok en fil kand. Etter eksamen fors\xc3\xb8rget han seg 1897-1901 som privatl\xc3\xa6rer og l\xc3\xa6rer ved en privatskole._NEWLINE_Karl Gustav Ossiannilsson ble valgt til Socialdemokratiska ungdomsf\xc3\xb6rbundets f\xc3\xb8rste leder da det ble grunnlagt i 1903, men han forlot posten allerede i 1904 etter en kritisk artikkel av Bengt Lidforss i avisen Arbetet. Artikkelen kritiserte Ossiannilsson som forfatter av propagandaskriften \xc3\x84r du n\xc3\xb6jd med din st\xc3\xa4llning (1904) p\xc3\xa5 en slik m\xc3\xa5te at Ossiannilsson ikke mente at han kunne fortsette som SSU-leder._NEWLINE_De p\xc3\xa5f\xc3\xb8lgende \xc3\xa5rene fikk Ossiannilsson gradvis st\xc3\xb8rre og st\xc3\xb8rre avstand til sosialdemokratiet for til slutt i 1928 \xc3\xa5 knytte seg til Sveriges nationella ungdomsf\xc3\xb6rbund. Han forlot forbundet ved andre verdenskrigs utbrudd._NEWLINE_Karl Gustav Ossiannilsson gifte seg i 1905 med fil kand Na\xc3\xabmi Sofia Mariana Arnman (1879\xe2\x80\x931961) og etter hennes d\xc3\xb8d inngikk han et andre ekteskap med  husholdersken sin, Vivi Eklund. I det f\xc3\xb8rste ekteskapet ble s\xc3\xb8nnene Frej Ossiannilsson, S\xc3\xb6lve Ossiannilsson og Folke Dovring f\xc3\xb8dt._NEWLINE_I og med ekteskapet med Na\xc3\xabmi Sofia Mariana Arnman lot de oppf\xc3\xb8re et st\xc3\xb8rre hus \xc3\xb8st for Link\xc3\xb6ping, som gikk under navnet Fr\xc3\xb6stad._NEWLINE_Foruten \xc3\xa5 skrive b\xc3\xb8ker og noveller, skrev Ossiannilsson manus till filmene En ung mans v\xc3\xa4g fra 1919 og N\xc3\xa4r seklet var ungt fra 1944. Dessuten skrev han filmmusikken til N\xc3\xa4r seklet var ungt. Han utmerkte seg ogs\xc3\xa5 med \xc3\xa5 skrive tekster til musikaliske verk, blant annet skrev han teksten til Svenska flaggans s\xc3\xa5ng. _NEWLINE_Ossiannilsson ligger begravd p\xc3\xa5 Uppsala gamla kyrkog\xc3\xa5rd.'